
KLASA:  245-01/24-01/11
URBROJ: 2196-8-01/01-24-01

Bogdanovci, 09.04.2024. godine
Temeljem članaka. 4. i 8.  Zakona o zaštiti od požara (NN 92/10, 114/22 ), članka 12. stavka 2. Zakona o poljoprivrednom zemljištu (NN 20/18, 115/18, 98/19, 57/22), članka. 30.  Pravilnika o zaštiti šuma od požara (NN broj 33/14), članka. 33. st. 4. 5 i 6. Prekršajnog zakona (NN 107/07, 39/13, 157/13, 110/15, 70/17, 118/18, 114/22) i članka. 29. Statuta Općine Bogdanovci (Službeni vjesnik Vukovarsko-srijemske županije br. 4/21, 21/22) Općinsko vijeće Općine Bogdanovci, na svojoj 39. sjednici, održanoj dana 09.04. 2024. godine donosi:

O D L U K U

o uvjetima i načinu spaljivanja suhe trave,

korova, raslinja i biljnih otpadaka
I. OPĆE ODREDBE 






Članak 1. 

Ovom odlukom utvrđuju se mjere zaštite od požara na poljoprivrednom i šumskom zemljištu, trasama elektroenergetskih vodova i trasama cestovnih i željezničkih prometnica,te na javnim površinama i okućnicama u naseljima kod spaljivanja suhe trave , korova , raslinja I biljnih otpadaka nakon žetve ili berbe žitarica i uljarica , u slučajevima kada bi propuštanje tih mjera nanijelo štetu poljoprivrednim ratarskim kulturama , nasadima , vinogradima , voćnjacima , mladim šumama, drenažnim izljevima, nadzemnim elektroenergetskim, telekomunikacijskim i plinskim instalacijama i uređajima, ogradama i zgradama od zapaljivog materijala i ugrozilo odvijanje cestovnog prometa  stvaranjem dimne zavjese.






Članak 2.

Prava, obveze i odgovornosti utvrđene ovom odlukom odnose se na pravne i fizičke osobe, vlasnike i ovlaštenike poljoprivrednog zemljišta, pravne i fizičke osobe koje čiste vegetaciju na  kanalima , ispred trasa elektroenergetskih vodova , na trasama cestovnih i željezničkih prometnica, te na otvorenom prostoru  javnih  komunalnih površina i okućnica u naseljima.





Članak 3.

Spaljivanje suhe trave, korova , raslinja i biljnih otpadaka u smislu ove odluke je uništavanje istih pripaljivanjem vatre i kontroliranih izgaranjem , dok se vatra u potpunosti  ne ugasi , a bez opasnosti za nastanak i širenje požara i ugrožavanje života  ljudi i imovine vatrom i štetnim emisijama dima .

II.  MJERE ZAŠTITE OD POŽARA





Članak 4.

U period od 01.06.-31.10. tekuće godine zabranjeno je uništavanje suhe trave, korova, raslinja i biljnih otpadaka spaljivanjem strnih žitarica i uljane repice, dok radovi u žetvi i skupljanju prostirke ne završe. Zabranjeno je paljenje vatre na udaljenosti manjoj od 200 metara od ruba šume i 30 metara od ograda i zgrada izvedenih od zapaljivog materijala te u trasama elektroenergetskih vodova.






Članak 5.

Tijekom godine i nakon završene žetve i sakupljanju prostirke uništavanje suhe trave, korova, raslinja i biljnih otpadaka može se obaviti loženjem vatre i kontroliranim spaljivanjem uz nazočnost potrebnog broja osoba sa sredstvima i opremom za početno gašenje požara , na otvorenom prostoru.






Članak 6.

Pravne osobe koje održavaju i čiste vegetaciju kanala , trasa elektroenergetskih vodova i trasa cestovnih i željezničkih prometnica loženjem vatre i spaljivanjem suhe trave, korova, raslinja i granja, te pravne osobe vlasnici i ovlaštenici poljoprivrednog zemljišta koje uništavaju biljne otpatke nakon žetve ili berbe mogu ložiti vatru  i spaljivati biljne otpatke na mjestima i sigurnim udaljenostima navedenim u članku 4. ove Odluke i ako loženje vatre, izgaranje gorivih tvari i širenje dima ne ugrožava usjeve, nasade, vinograde, voćnjake te odvijanje cestovnog prometa stvaranjem dimne zavjese.

Za uništavanje biljnih otpadaka spaljivanjem potrebno je izraditi Plan spaljivanja i dostaviti inspekciji za zaštitu od požara Policijske uprave, a o vremenu  spaljivanja obavezno  obavijestiti nadležnu javnu  vatrogasnu postrojbu  ili dobrovoljno vatrogasno društvo koje je najbliže području loženja vatre i spaljivanja biljnih otpadaka .






Članak 7.

Plan spaljivanja na otvorenom mora sadržavati:

- podatke o pravnoj osobi i odgovornoj osobi u pravnoj osobi zaduženoj za  

  obavljanje

   spaljivanja i uništavanja biljnog otpada prema ovoj Odluci,

- podatke o mjestu i vremenu spaljivanja, 

- naziv i veličinu površine spaljivanja,

- broj osoba koje će obavljati spaljivanje,

- preventivne mjere zaštite od požara koje će se poduzimati za loženje vatre,    

   spaljivanje

   i kontrolu spaljivanja,

- popis sredstava i opreme za gašenje požara na otvorenom prostoru  
   (metlanice, motorne pile

   lopate, naprtnjače, kante za vodu i sl.),

- osobne podatke izvršitelja spaljivanja i kontrole izgaranja vatre.






Članak 8.

Fizičke osobe vlasnici i ovlaštenici poljoprivrednog zemljišta mogu obavljati  nakon žetve ili berbe,  spaljivanje suhe trave, korova, raslinja i granja i loženje otvorene vatre na javnim površinama i okućnicama na sigurnim udaljenostima  navedenim u članku 4. ove Odluke i ako loženje vatre , izgaranje gorivih tvari i širenje dima ne ugrožava susjedne ratarske kulture, nasade, vinograde, voćnjake, te odvijanje cestovnog prometa stvaranjem dimne zavjese.

O spaljivanju je potrebno obavijestiti nadležnu javnu vatrogasnu postrojbu ili dobrovoljno vatrogasno društvo koje je najbliže području loženja vatre  te od njih zatražiti suglasnost.






Članak 9.

Osobe koje su obavile loženje vatre i spaljivane dužne su pogasiti vatru na otvorenom prostoru i pregledati ostatke vatre prebacivanjem pepela, polijevanjem vodom i primjenom sredstava za gašenje požara, dok se vatra ne ugasi u potpunosti , a potom napustiti mjesto paljenja.    
III. NADZOR





Članak 10.

Nadzor nad provedbom odredbi ove odluke obavlja inspekcija za zaštitu od požara Policijske uprave Vukovarsko-srijemske i šumarska i poljoprivredna inspekcija Državnog inspektorata.

U nadzoru sudjeluju i ovlašteni djelatnici pravnih osoba koje upravljaju i gospodare šumama, ovlaštene osobe ili djelatnici vatrogasnih postrojbi, komunalni redari ili poljoprivredni redari jedinica lokalne samouprave, a u smislu dojave o nastalom požaru, šteti ili povredi odredbe ove Odluke, te prikupljanju podataka o identitetu  osoba koje su povredu propisanih mjera izvršile.
IV. KAZNENE ODREDBE                                          



Članak 11.

Novčanom kaznom u iznosu od 60,00 do 600,00 EUR kaznit će se za prekršaj pravna osoba, odnosno fizička osoba obrtnika i osoba koja obavlja drugu samostalnu djelatnost koju je počinila u vezi obavljanja njezina obrta  ili druge samostalne djelatnosti. 

- ako obavlja loženje vatre i spaljivanje za vrijeme sazrijevanja i žetve strnih žitarica i uljane  repice prije završetka žetve, skupljanje prostirke i na udaljenosti manjoj od 200 metara od ruba šume i 30 metara od  ograda i zgrada , te u trasama elektroenergetskih vodova(članak 4.),

- ako obavlja loženje vatre i spaljivanje noću i po vjetrovitom vremenu (članak 5.),

- ako ne izradi i dostavi Plan spaljivanja nadležnoj Policijskoj upravi i ne obavijesti javnu vatrogasnu postrojbu ili dobrovoljno vatrogasno društvo na području spaljivanja  (članak 6.),

- ako ne provede mjere zaštite od požara iz Plana spaljivanja i ugrozi vatrom i dimom poljoPrivredne ratarske kulture, nasade, vinograde, mlade šume, drenažne izljeve, nadzemne elektroenergetske telekomunikacijske i plinske instalacije i uređaje, ograde od zapaljivog materijala i odvijanje cestovnog prometa stvaranjem dimne zavjese (čl.6, čl. 7.),

- ako su osobe koje su vršile spaljivanje prema Planu spaljivanja napustile mjesto paljenja   prije nego što je vatra ugašena u potpunosti (članak 9.),






Članak 12.

Novčanom kaznom u iznosu od 30,00 do 300,00 EUR kaznit će se za prekršaj  fizička osoba:

- ako obavlja loženje vatre i spaljivanje za vrijeme  sazrijevanja i žetve strnih žitarica i uljane repice prije nego što žetveni radovi i sakupljanje prostirke završne i na udaljenosti manjoj od 200 metara od ruba šume i 30 metara od ograda i zgrada , te u trasama elektroenergetskih  vodova  (članak 4.),

- ako obavlja loženje vatre i spaljivanje na otvorenom prostoru noću i po vjetrovitom    vremenu (članak 5.),

- ako spaljivanjem suhe trave, korova i raslinja ugrozi i nanese štetu susjednim ratarskim   kulturama, nasadima, vinogradima, voćnjacima, mladoj šumi, nadzemnim elektroenergetskim, telekomunikacijskim, plinskim instalacijama i uređajima te ogradama i zgradama od zapaljiva   materijala ili ugrozi odvijanje  cestovnog prometa stvaranjem dimne zavjese (članak 8. st. 1.),

- ako o loženju vatre i spaljivanju biljnih otpadaka ne obavijesti najbližu javnu vatrogasnu       postrojbu ili dobrovoljnu vatrogasnu postrojbu (članak 8. stavak 2.), 

 - ako napusti mjesto loženja vatre i spaljivanja  biljnih otpadaka prije nego što je vatra potpuno ugašena ( članak 9.).
V.  ZAVRŠNE ODREDBE 






Članak 13.

Stupanjem na snagu ove odluke prestaje važiti Odluka o uvjetima spaljivanja korova, trave i drugog otpadnog materijala biljnog porijekla od 29.03.2023. godine (KLASA:  245-01/23-01/02, URBROJ: 2196-8-01/01-23-01).





Članak 14.

Ova Odluka stupa na snagu osmog dana od dana objave u “Službenom vjesniku” Vukovarsko-srijemske županije. 
                                                                  Predsjednica Općinskog vijeća

                                                                  Općine Bogdanovci

Anamarija Savić Bajac, bacc.admin.publ.

                                                              ________________________

[image: image1.png]S

REPUBLIKA HRVATSKA
VUKOVARSKO-SRIJEMSKA ZUPANIJA

h OPCINA BOGDANOVCI
\#&  OPCINSKO VIJECE



